钦定古今图书集成/明伦汇编/氏族典/第625卷 > 拓跋长乐
## 钦定古今图书集成/明伦汇编/氏族典/第625卷 > 拓跋长乐

按《魏书安乐王传》：“安乐王长乐，皇兴四年封建昌王，
后改封安乐王。长乐性凝重，显祖器爱之。承明元年，
拜太尉，出为定州刺史。鞭挞豪右，顿辱衣冠，多不奉
法，为人所患。百姓诣阙讼其过，高祖罚杖三十，贪暴
弥甚，以罪征诣京师。后与内行长乙肆虎谋为不轨，
事发，赐死于家，葬以王礼，谥曰厉。”